U svečanoj dvorani Studentskog doma Fra Luje Maruna u Kninu 22. rujna 2017. godine održana je 4. Izložba sira iz mišine. Nakon pozdravnog govora dekanice kninskog Veleučilišta, dr.sc. Marija Vrdoljak predstavila je projekt Veleučilišta „Razvojna suradnja znanstvenih institucija i lokalnih proizvođača mlijeka i sira u ruralnom razvoju - Mikrobiološka ispravnost proizvoda“ financiranog od strane Šibensko – kninske županije uz senzorsko ocjenjivanje sira iz mišine. Nakon izlaganja dr. Vrdoljak program se nastavio izlaganjima i drugih gostiju predavača. Tako je o industrijskoj proizvodnji sira iz mišine govorio prof.dr.sc. Samir Kalit sa Agronomskog fakulteta Sveučilišta u Zagrebu, prof.dr.sc. Jadranka Frece sa Prehrambeno-biotehnološkog fakulteta Sveučilišta u Zagrebu, govorila je o „Mikrobiološka ispravnosti Sira iz mišine i primjeni autohtonih starter kultura. Nakon degustacije sireva, program se nastavio izlaganjima gostiju predavača iz susjedne Bosne i Hercegovine, dekana Poljoprivredno-prehrambenog fakulteta Univerziteta u Sarajevu sa prezentacijom o „Stanju i perspektivi sirarstva u BiH s posebnim osvrtom na Sir iz mijeha“ Na kraju manifestacije, izlaganje je imala Anđelka Pejaković, dipl.ing.agr., viši stručni savjetnik Savjetodavna služba, Velika Gorica koja je pobliže objasnila koje su to „Novosti u označavanju sira“ Manifestacija je završila okruglim stolom i zaključcima te pitanjima koje su postavljali sirari kao i ostali gosti manifestacije.